  Виталий Пронин Удмуртстатысь специалистъёс лыдъязы-чотазы шаерамы улӥсьёслэсь уждунъёссэс. Тросаз удысъёсын тыршисьёслэн шоро-куспо уждунъёссы йылӥзы. Тужгес но шӧдскымон - эмъясьёслэн. Удмуртстат ивортӥз: калыкез эмъян удысын шоро-куспо уждун 29 сюрс манет пала лыдъяське, арлэн кутсконэныз ӵошатыса, та лыдпус 19 процентлы тросгес.16 процентлы тросгес уждун басьтыны кутскизы эмъясь сузэръёс. Приволжск федерал округе пырись улосъёс пӧлын уждунъёс ласянь асьмеос шоро-куспоос радын. Бюджет чотын тыршисьёслэн кисызы тужгес но зол узырмиз Татарстанын, Пермь но Нижний Новгород улосъёсын. Удмуртиысь бюджетникъёслэн шоро-куспо уждунъёссы таӵеесь: нылпи садысь воспитательёслэн - 16 сюрс 470 манет, дышетӥсьёслэн - 20 сюрс 310 манет, врачъёслэн - 28 сюрс 802, эмъясь сузэръёслэн - 15 сюрс 814 манет.Елена Тугашова Туспуктэм: news.mail.ru Теги: бюджет уксё  